กฎกระทรวงกฎกระทรวงการจดทะเบียนจำนองเรือที่อยู่ระหว่างการต่อพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง แห่งพระราชบัญญัติการจำนองเรือและบุริมสิทธิทางทะเล พ.ศ. ๒๕๓๗และมาตรา ๒๑/๒ วรรคหนึ่ง แห่งพระราชบัญญัติการจำนองเรือและบุริมสิทธิทางทะเล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติการจำนองเรือและบุริมสิทธิทางทะเล(ฉบับที่ ๒) พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ๑ในการจำนองเรือที่อยู่ระหว่างการต่อให้เจ้าของเรือที่อยู่ระหว่างการต่อและผู้รับจำนองจัดทำสัญญาจำนองเรือที่อยู่ระหว่างการต่อเป็นหนังสือตามแบบที่อธิบดีกรมเจ้าท่ากำหนดโดยจัดทำสัญญาจำนองเรือจำนวนสี่ฉบับมีข้อความตรงกันพร้อมทั้งลงลายมือชื่อผู้จำนองและผู้รับจำนองให้ครบถ้วนทุกฉบับเจ้าของเรือตามวรรคหนึ่งต้องมีคุณสมบัติที่จะถือกรรมสิทธิ์เรือไทยได้ตามกฎหมายว่าด้วยเรือไทยสัญญาจำนองเรือสัญญาหนึ่งให้ใช้เฉพาะสำหรับการจำนองเรือที่อยู่ระหว่างการต่อหนึ่งลำข้อ ๒ ให้เจ้าของเรือซึ่งประสงค์จะจดทะเบียนจำนองเรือที่อยู่ระหว่างการต่อ ยื่นคำขอจดทะเบียนจำนองเรือต่อนายทะเบียนเรือ ณ สำนักมาตรฐานทะเบียนเรือกรมเจ้าท่า ตามแบบที่อธิบดีกรมเจ้าท่ากำหนดพร้อมกับเอกสารหลักฐาน ดังต่อไปนี้(๑)สำเนาสัญญาว่าจ้างต่อเรือที่ระบุว่าผู้ว่าจ้างต่อเรือเป็นเจ้าของกรรมสิทธิ์เรือที่อยู่ระหว่างการต่อ(๒)ใบสำคัญรับรองการตรวจอนุมัติแบบแปลนเรือเว้นแต่กรณีที่เรือที่อยู่ระหว่างการต่อนั้นไม่มีใบสำคัญรับรองการตรวจอนุมัติแบบแปลนเรือให้ใช้หนังสือรับรองขนาดตันเรือที่ออกโดยกรมเจ้าท่าแทนได้(๓)สัญญาจำนองเรือที่อยู่ระหว่างการต่อจำนวนสี่ฉบับ(๔)สำเนาบัตรประจำตัวประชาชนของผู้จำนองและผู้รับจำนองในกรณีที่ผู้จำนองและผู้รับจำนองเป็นบุคคลธรรมดา(๕)สำเนาหนังสือรับรองการจดทะเบียนนิติบุคคล หนังสือบริคณห์สนธิข้อบังคับและทะเบียนผู้ถือหุ้นของผู้จำนองที่กรมพัฒนาธุรกิจการค้า กระทรวงพาณิชย์ออกให้ไม่เกินหกเดือน และสำเนาบัตรประจำตัวประชาชนของผู้มีอำนาจลงนามผูกพันนิติบุคคลในกรณีที่ผู้จำนองเป็นนิติบุคคล(๖)สำเนาหนังสือรับรองการจดทะเบียนนิติบุคคลของผู้รับจำนองที่กรมพัฒนาธุรกิจการค้า กระทรวงพาณิชย์ ออกให้ไม่เกินหกเดือนและสำเนาบัตรประจำตัวประชาชนของผู้มีอำนาจลงนามผูกพันนิติบุคคลในกรณีที่ผู้รับจำนองเป็นนิติบุคคล(๗)หนังสือมอบอำนาจให้ทำนิติกรรมจำนองเรือที่อยู่ระหว่างการต่อ และสำเนาบัตรประจำตัวประชาชนของผู้มอบอำนาจและผู้รับมอบอำนาจในกรณีที่ผู้จำนองหรือผู้รับจำนองไม่ได้กระทำการด้วยตนเอง(๘)เอกสารอื่นตามที่อธิบดีกรมเจ้าท่ากำหนดข้อ๓ให้นายทะเบียนเรือรับจดทะเบียนจำนองเรือที่อยู่ระหว่างการต่อให้แก่ผู้ยื่นคำขอเมื่อเห็นว่าคำขอและเอกสารหลักฐานครบถ้วนและถูกต้องโดยผู้ยื่นคำขอต้องเสียค่าธรรมเนียมการจดทะเบียนจำนองให้ครบถ้วนก่อนที่นายทะเบียนเรือจะรับจดทะเบียนจำนองเรือในการจดทะเบียนจำนองเรือที่อยู่ระหว่างการต่อให้นายทะเบียนเรือลงรายการจำนองในสมุดทะเบียนเรือที่อยู่ระหว่างการต่อตามแบบที่อธิบดีกรมเจ้าท่ากำหนดพร้อมทั้งจดแจ้งหมายเลขทะเบียนจำนองไว้ในสัญญาจำนองเรือที่อยู่ระหว่างการต่อทั้งสี่ฉบับแล้วมอบสัญญาจำนองเรือให้คู่สัญญายึดถือไว้ฝ่ายละหนึ่งฉบับและเก็บรักษาไว้ที่ที่ทำการนายทะเบียนเรือหนึ่งฉบับ และที่กรมเจ้าท่าหนึ่งฉบับข้อ๔ ในกรณีที่มีการแก้ไขเปลี่ยนแปลงสัญญาจำนองเรือที่อยู่ระหว่างการต่อหรือมีการแก้ไขเปลี่ยนแปลงหนี้ที่มีการจำนองเรือที่อยู่ระหว่างการต่อไว้เป็นประกันให้ผู้จำนองและผู้รับจำนองร่วมกันยื่นคำขอแก้ไขสัญญาจำนองเรือต่อนายทะเบียนเรือตามแบบที่อธิบดีกรมเจ้าท่ากำหนด พร้อมกับเอกสารหลักฐาน ดังต่อไปนี้(๑)สัญญาจำนองเรือที่อยู่ระหว่างการต่อ ฉบับผู้จำนองและผู้รับจำนอง(๒)เอกสารตามข้อ ๒ (๔) (๕) หรือ (๖) แล้วแต่กรณี(๓)หนังสือมอบอำนาจให้ทำนิติกรรมแก้ไขสัญญาจำนองเรือที่อยู่ระหว่างการต่อ และสำเนาบัตรประจำตัวประชาชนของผู้มอบอำนาจและผู้รับมอบอำนาจในกรณีที่ผู้จำนองหรือผู้รับจำนองไม่ได้กระทำการด้วยตนเอง(๔)เอกสารอื่นตามที่อธิบดีกรมเจ้าท่ากำหนดในกรณีที่มีการแก้ไขเปลี่ยนแปลงสัญญาจำนองเรือที่อยู่ระหว่างการต่อเพราะเหตุมีการโอนกรรมสิทธิ์เรือที่อยู่ระหว่างการต่อให้ผู้จำนอง ผู้รับจำนอง และผู้รับโอนร่วมกันยื่นคำขอแก้ไขสัญญาจำนองเรือต่อนายทะเบียนเรือโดยต้องยื่นสำเนาสัญญาหรือหนังสือที่แสดงให้เห็นว่าผู้รับโอนเป็นเจ้าของกรรมสิทธิ์เรือที่อยู่ระหว่างการต่อพร้อมกับเอกสารหลักฐานตามวรรคหนึ่งด้วยให้นายทะเบียนเรือแก้ไขสัญญาจำนองเรือที่อยู่ระหว่างการต่อให้แก่ผู้ยื่นคำขอเมื่อเห็นว่าคำขอและเอกสารหลักฐานครบถ้วนและถูกต้องโดยจดแจ้งการแก้ไขไว้ในสัญญาจำนองเรือฉบับผู้จำนอง ฉบับผู้รับจำนองและฉบับที่เก็บรักษาไว้ ณ ที่ทำการนายทะเบียนเรือและกรมเจ้าท่ารวมทั้งลงรายการแก้ไขรายการจำนองในสมุดทะเบียนเรือที่อยู่ระหว่างการต่อด้วยข้อ๕ในกรณีการไถ่ถอนการจำนองเรือที่อยู่ระหว่างการต่อ ให้ผู้จำนองและผู้รับจำนองร่วมกันยื่นคำขอจดทะเบียนไถ่ถอนการจำนองเรือต่อนายทะเบียนเรือตามแบบที่อธิบดีกรมเจ้าท่ากำหนดพร้อมกับเอกสารหลักฐาน ดังต่อไปนี้(๑)สัญญาจำนองเรือที่อยู่ระหว่างการต่อ ฉบับผู้จำนองและผู้รับจำนอง(๒)เอกสารตามข้อ ๒ (๔) (๕) หรือ (๖) แล้วแต่กรณี(๓)หนังสือมอบอำนาจให้ทำนิติกรรมไถ่ถอนการจำนองเรือที่อยู่ระหว่างการต่อ และสำเนาบัตรประจำตัวประชาชนของผู้มอบอำนาจและผู้รับมอบอำนาจในกรณีที่ผู้จำนองหรือผู้รับจำนองไม่ได้กระทำการด้วยตนเอง(๔)เอกสารอื่นตามที่อธิบดีกรมเจ้าท่ากำหนดให้นายทะเบียนเรือจดทะเบียนไถ่ถอนการจำนองเรือที่อยู่ระหว่างการต่อให้แก่ผู้ยื่นคำขอเมื่อเห็นว่าคำขอและเอกสารหลักฐานครบถ้วนและถูกต้องและให้นายทะเบียนเรือลงรายการไถ่ถอนจำนองในสมุดทะเบียนเรือที่อยู่ระหว่างการต่อด้วยข้อ ๖ ในกรณีที่การต่อเรือแล้วเสร็จและหนี้ที่มีการจำนองเรือนั้นไว้เป็นประกันคงมีอยู่ต่อไปเมื่อเจ้าของเรือได้ดำเนินการจดทะเบียนเรือไทยตามกฎหมายว่าด้วยเรือไทยแล้ว ให้ผู้จำนองและผู้รับจำนองร่วมกันยื่นคำขอแก้ไขสัญญาจำนองเรือที่อยู่ระหว่างการต่อต่อนายทะเบียนเรือตามแบบที่อธิบดีกรมเจ้าท่ากำหนดเพื่อเพิ่มเติมรายละเอียดของเรือหรือแก้ไขข้อมูลเรือที่ได้เปลี่ยนแปลงให้ตรงกับรายการเรือที่จดทะเบียนเรือไทย พร้อมกับเอกสารหลักฐาน ดังต่อไปนี้(๑)สัญญาจำนองเรือที่อยู่ระหว่างการต่อ ฉบับผู้จำนองและผู้รับจำนอง(๒)เอกสารตามข้อ ๒ (๔) (๕) หรือ (๖) แล้วแต่กรณี(๓)หนังสือมอบอำนาจให้ทำนิติกรรมแก้ไขสัญญาจำนองเรือที่อยู่ระหว่างการต่อ และสำเนาบัตรประจำตัวประชาชนของผู้มอบอำนาจและผู้รับมอบอำนาจในกรณีที่ผู้จำนองหรือผู้รับจำนองไม่ได้กระทำการด้วยตนเอง(๔)เอกสารอื่นตามที่อธิบดีกรมเจ้าท่ากำหนดให้นายทะเบียนเรือแก้ไขสัญญาจำนองเรือที่อยู่ระหว่างการต่อให้แก่ผู้ยื่นคำขอเมื่อเห็นว่าคำขอและเอกสารหลักฐานครบถ้วนและถูกต้องโดยจดแจ้งการแก้ไขไว้ในสัญญาจำนองเรือฉบับผู้จำนอง ฉบับผู้รับจำนองและฉบับที่เก็บรักษาไว้ ณ ที่ทำการนายทะเบียนเรือและกรมเจ้าท่ารวมทั้งลงรายการแก้ไขรายการจำนองในสมุดทะเบียนเรือที่อยู่ระหว่างการต่อและจดแจ้งรายการจำนองเรือไว้ในสมุดทะเบียนเรือไทยและใบทะเบียนเรือไทยด้วยข้อ๗ ในการยื่นเอกสารหลักฐานประกอบคำขอหากเป็นภาษาต่างประเทศ ผู้ยื่นคำขอต้องจัดให้มีคำแปลเป็นภาษาไทยโดยมีคำรับรองของผู้แปลด้วยว่าเป็นคำแปลที่ถูกต้องเอกสารประกอบคำขอซึ่งเป็นสำเนาบัตรประจำตัวประชาชนจะใช้สำเนาเอกสารประจำตัวอย่างอื่นที่ทางราชการออกให้ใช้แทนบัตรประจำตัวประชาชนแทนก็ได้ให้ไว้ ณ วันที่ ๓๐มีนาคม พ.ศ. ๒๕๖๐พิชิต อัคราทิตย์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๑/๒วรรคหนึ่ง แห่งพระราชบัญญัติการจำนองเรือและบุริมสิทธิทางทะเลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติการจำนองเรือและบุริมสิทธิทางทะเล(ฉบับที่ ๒) พ.ศ. ๒๕๕๘บัญญัติให้สัญญาจำนองเรือที่อยู่ระหว่างการต่อต้องทำเป็นหนังสือและจดทะเบียนตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๑ ก/หน้า ๒๖/๑๐ เมษายน ๒๕๖๐